ماكنتش متخيلة اني هدي الرواية دي نجوم لكن للاسف حسيت شئ فيها مش مخليني اديها نجوم او حتي . طبعا اللغة و الاسلوب مفيش اختلاف عليه و ده اكتر حاجة شدتني في الرواية. لكن بخصوص القصة نفسها بين الابطال حسيتها ضعيفة و فيها حشو بموضوع الارهابيين والوطن. الي جانب اني ماكنتش مغرمة بشخصيات الابطال .. حتي هالة رغم كبريائها و عزة نفسها و شخصينها القوية و اعجابي بالنوع ده من الشخصيات الا اني فقدت اعجابي بيها .. لان اهم ما يميز شخصيتها ضاع في بعض المواقف. غير كده بسال نفسي ازاي بيقولها انه هو بيحبها و في نفس الوقت بيعترف لها بحبه لمراته و حتي لو ده وارد بس ازاي هي ماسالتش نفسها ولا حتي سالته السؤال. ده. ده طبعا الي جانب ان اصلا موضوع زواجه ده كان مهمش و كأن ده لوحده مش سبب كافي لفشل العلاقة. حتي ان في بعض الاوقات بيدور حوار بينهم مالوش لازمة كان ممكن علي الاقل تبين لنا احساسها لما قال لها انه متجوز لاول مرة. يمكن النهاية عجبتني الي حد ما او كنت متوقعاها لاني ماعتقدش انهم كانوا هيعيشوا في تبات و نبات ولا احلام هتبين البطلة مهزومة او منكسرة
reviews (hotels, books, movies, products and a few airlines)